Eva Green

Eva Gaëlle Green (); 1980-yil 6-iyulda tugʻilgan) – fransuz aktrisasi. Aktrisa Marlène Jobertning qizi. U Bernardo Bertoluccining „The Dreamers“ (2003) filmida debyut qilishidan avval teatrda rol ijro etgan. Ridley Scottning „Kingdom of Heaven“ (2005) nomli tarixiy filmida Quddus malikasi Sibilla obrazini tasvirlagan. Keyingi yili James Bondning „Casino Royale“ (2006) filmida Bondning qizi Vesper Lind rolini ijro etgan.

Oʻshandan keyin Green „Cracks“ (2009), „Womb“ (2010) va „Perfect Sense“ (2011) kabi filmlarda rol ijro etgan. 2014-yilda Frank Miller va Robert Rodriguezning „Sin City“ filmining davomi hisoblangan „Sin City: A Dame to Kill For“ filmida Artemisia rolini ijro etgan. Green, shuningdek, rejissyor Tim Burton bilan ham koʻp bora hamkorlik qilgan. „Dark Shadows“ (2012) nomli qoʻrqinchli komediya filmida Angelique Bouchard rolini ijro etgan. „Miss Peregrineʼs Home for Peculiar Children“ (2016) fantastik filmining bosh qahramoni hamda „Dumbo“ (2019) fantastik filmida Kolet Marchant rolini ijro etgan. „Proxima“ (2019) dramatik filmidagi astronavt onasi roli uchun u eng yaxshi aktrisa yoʻnalishida César mukofotiga nomzod boʻlgan.

Green Starz kompaniyasining „Camelot“ (2011) tarixiy fantastik serialida Morgan Pendragon rolini ijro etgan. Shuningdek Showtime telekanalining „Penny Dreadful“ (2014-2016) nomli qoʻrqinchli drama serialida Vanessa Ives rolini oʻynagan. Uning ushbu filmdagi roli tanqidchilarning olqishiga sazovor boʻlgan va 73-Oltin Globus mukofoti marosimida Teleseriallardagi eng yaxshi aktrisa (Drama) yoʻnalishida bosh mukofot uchun nomzod sifatida koʻrsatilgan.

Hayoti 
Eva Gaëlle Green 1980-yil 6-iyul kuni egizak singlisi Joydan ikki daqiqa oldin tugʻilgan. U fransuz aktrisasi va yozuvchisi Marlène Jobert va shved stomatolog jarrohi Walter Greenning qizi.

Green asli jazoirlik boʻlib, onasi orqali yahudiy millatiga mansub. Oʻz oilasini „burjua“ deb taʼriflagan va singlisi undan juda farq qilishini aytgan. Green tabiatan toʻq sariq. 15 yoshidan beri sochlarini jigarrangga boʻyab keladi. U fransuz bastakori Paul Le Flem va shved fotografi Mia Greenning nevarasi, aktrisa Marika Greenning jiyani va qoʻshiqchi Elsa Lunghini va aktrisa Joséphine Jobertning amakivachchasi.

Green Fransiyada ulgʻaygan va American University of Parisda oʻqigan. London va Irlandiyada bolalik davrini oʻtkazgan. Green, shuningdek, maktabda tartibli oʻquvchi boʻlgan va yetti yoshida Louvre muzeyiga tashrif buyurganida Misrshunoslikka qiziqishi uygʻongan. 14 yoshida „The Story of Adele H“ filmida Isabelle Adjanini koʻrganidan soʻng, Green aktrisa boʻlishga qaror qilgan. Uning onasi dastlab aktrisalik karyerasi tasirchan qizi uchun juda qiyin boʻlishidan qoʻrqqan, ammo keyinchalik uning xohishini qoʻllab-quvvatlagan. Eva Green psixologiyaga ancha qiziqadi. Intervyularida inson ongini jozibali deb bilishini va psixologik jihatdan murakkab qahramonlar rollarini ijro etishni yoqtirishini taʼkidlagan. Green Parijdagi Eva Saint Paul kursida oʻqigan, keyin esa Londondagi aktyorlik kursini tamomlagan. Shundan soʻng, Green Parijga qaytib kelgan va u yerda bir nechta spektakllarda rol ijro etgan. Eva Greenning taʼkidlashicha, u drama maktabida oʻqiganida har doim salbiy rollarni tanlagan, chunki oʻzining his-tuygʻulari bilan kurashishning ajoyib usuli boʻlgan.

Filmografiyasi

Filmlari

Televizion

Video oʻyin

Mukofotlari va nominatsiyalari

Manbalar

Havolalar 
 
 

Fransuz ayol modellari
Yashayotgan insonlar
1980-yilda tugʻilganlar